
Es-Selamu Alejkum Ve Rahmetullah Ve Berekatuhu.


Da li čovjek ima veću nagradu ako zikri ili obnavlja Kur’an na poslu? Allah vas nagradio


* 
* 
* 
* 
* 
* 
* 

 
JE LI BOLJE ZIKRITI ILI UČITI KUR’AN?

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Nije mi poznat neki šerijatski tekst u kojem se direktno govori koji od ova dva ibadeta je bolji.


Međutim, ako analiziramo šerijatske tekstove (Kur’an i vjerodostojni sunnet) o učenju Kur’ana i zikrovima možemo zaključiti sljedeće:


Da je učenje Kur’ana došlo u općoj formi, tj. da je pohvaljeno (***[mustehab](https://pitajucene.com/search/Mustehab/answers/ "Pretraži odgovore za Mustehab")***) učiti Kur’an u svim vremenima, izuzev ***[Ramazana](https://pitajucene.com/search/ramaza/questions/ "Pretraži pitanja o ramazanu")*** kada je to još više potvrđeno.


Dok je učenje većine zikrova vezano za određena vremena, mjesta ili stanja osobe. Poput jutarnjeg i večernjeg zika, zikra pred spavanje, nakon buđenja iz sna, noćnog zikra, dnevnog zikra, zikra poslije namaza, ***[dova](https://pitajucene.com/search/dova/questions/ "Pretraži pitanja o dovama")*** izlaska i ulaska u mesdžid, kuću i kupatilo,zikra pri srdžbi, musibetu, kukurikanju pijetla itd.


U svim ovim situacijama ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, je zikrio ili preporučio da se zikri. A to znači, da je u tim vremenima, mjestima ili stanjima bolje zikriti nego učiti Kur’an, jer da je bilo vrednije tada učiti Kur’an ne bi Poslanik, sallallahu alejhi ve sellem, zikrio tada i preporučio zikrenje. A mimo tih stanja je bolje učiti Kur’an nego zikriti. 


Ve billahi tevfik.


 Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.ehlus-sunne.ba>


